Mialinīdas

**Mialinīdas** () ir izmirušu gliemeņu kārta, kas ietver sevī trīs gliemeņu virsdzimtas. Šo kārtu 1939. gadā izveidoja vācu paleontologs Henrijs Pauls. Ģeohronoloģiski mialinīdu pārstāvji ir zināmi no agrā ordovika vismaz līdz juras periodam.

## Apraksts
Čaulas parasti ir ar vienādiem vākiem. To forma ir prosoklīna (nošķiebta uz priekšu), slīpi olveidīga vai trīsstūrveidīga. Gara, taisna dorsālā mala var piedot čaulai spārnotu formu. Čaula ir asimetriska, tās priekšējais gals ir ļoti reducēts un saīsināts, bet aizmugurējais gals paplašināts. Izmēri parasti variē no 1 līdz 10 cm, bet ir arī gigantiskas formas (*[[Shikamaia]]*), kas garumā pārsniedz 1 metru un čaulas sienu biezums sasniedz 3 cm. Čaulas virsotnes ir nobīdītas uz tās priekšējo daļu un ieņem terminālu vai subterminālu stāvokli. Čaulas ārējā virsma ornamentēta ar daudzām tievām koncentriskām augšanas līnijām vai krokām. Dažām sugām var būt novērojama vāji izteikta radiāla ornamentācija, īpaši čaulas aizmugurējā daļā. Čaulas sienām ir divslāņaina mikrostruktūra. Ārējais slānis sastāv no prizmatiskas struktūras kalcīta, kas reizēm var būt samērā plāns. Iekšējais ir perlamutra slānis, veidots no aragonīta. Līdzīgi mīdijām, čaulas ārpusi klāja organiskais periostraka slānis, kas sargāja čaulu no ķīmiskas erozijas. Mialinīdu čaulām bija slīpas, ļoti sabiezinātas slēdzeņu zonas, uz kurām izvietojās vēdekļveidīgi, subparalēli, gari, ķīļveidīgi zobi (reizēm tikai 1–3). Tie atradās čaulas aizmugurējā daļā. Priekšējā daļā zobi bija reducēti. *[[Promyalina]]* ģints pārstāvjiem attīstījās stingrāka slēdzenes plātne ar izteiktākiem zobiem, kas bija izvietoti arī virsotnes apgabalā, atgādinot gliemeņu kardinālos zobus. Mialinīdām bija labi attīstīta daudzslāņaina (duplivinkulāra), ārēja vai daļēji ārēja čaulas vāku saite, kas sastāvēja no vairākām joslām, kur mijās šķiedrainu un plātņainu slāņu sērijas. Uz čalas iekšējās virsmas ir divi anizomiāri adduktoru muskuļu nospiedumi (aizmugurējā muskuļa nospiedums ir liels, bet priekšējais - sīks). Mantijas līnija ir vesela.
[thumb|290px|Gigantiskās gliemenes ''[Shikamaia ozakii* fosilija]]

Mialinīdas pārsvarā bija sēdoši [[epifauna]]s [[filtrētāji]], kas, līdzīgi [[Ēdamgliemenes|ēdamgliemenēm]], ar [[Bisuss|bisusa]] pavedieniem stiprinājās pie cieta subsrtāta un ar savām [[Žaunas|žaunām]] filtrēja barības vielas. Ir uzskats, ka dažas specializētas gigantiskas formas, piemēram, *Shikamaia* ģints pārstāvji, bija [[Simbioze|simbiozē]] ar [[Fotosintēze|fotosintezējošiem]] vai [[Hemosintēze|hemosintezējošiem]] mikroorganismiem, tādējadi papildinot savu uzturu. Mialinīdas apdzīvoja galvenokārt seklūdens [[Kontinentālais šelfs|šelfu]] zonas, tropiskas [[lagūna]]s un piekrastes [[Nerītiskā zona|nerītiskās zonas]]. To izturīgās čaulas un bisusa stiprinājumi ļāva izdzīvot turbulentos rajonos ar spēcīgu viļņu darbību.

Visvairāk tās apdzīvoja siltās [[Tropu josla|tropiskās]] un [[Subtropu josla|subtropiskās]] jūras. Mialinīdas bija izplatītas gar daudziem senajiem kontinentiem, un ir sastopamas [[Japāna|Japānā]], [[Ķīna|Dienvidķīnā]], [[Malaizija|Malaizijā]], [[Taizeme|Taizemē]], [[Filipīnas|Filipīnās]], [[Afganistāna|Afganistānā]], [[Tuvie Austrumi|Tuvajos Austrumos]], [[Ziemeļāfrika|Ziemeļāfrikā]] ([[Tunisija|Tunisijā]]), [[Eiropa|Eiropā]] ([[Horvātija|Horvātijā]]), [[Ziemeļamerika|Ziemeļamerikā]] ([[Aļaska|Aļaskā]]) u.c.

== Sistemātika ==
Daudzi speciālisti pie mialinīdām pieskaita arī [[inoceramīdas]], un, iespējams, ka mialinīdu sistemātika tiks labota. Patreiz šeit tiek parādīta *MolluscaBase* gliemeņu sistemātika. Mialinīdu dalījums virsdzimtās un dzimtās:
* kārta: ***Myalinida*** <small>Paul, 1939</small> †
:* virsdzimta: *Alatoconchoidea* <small>H. Termier, G. Termier & de Lapparent, 1974</small> †
::* dzimta: *Alatoconchidae* <small>H. Termier, G. Termier & de Lapparent, 1974</small> †
::* dzimta: *Saikraconchidae* <small>Yancey & Ozaki, 1986</small> †
:* virsdzimta: *Ambonychioidea* <small>S.A. Miller, 1877</small> †
::* dzimta: *Ambonychiidae* <small>S.A. Miller, 1877</small> †
::* dzimta: *Monopteriidae* <small>Newell, 1969</small> †
::* dzimta: *Myalinidae* <small>Frech, 1891</small> †
::* dzimta: *Mysidiellidae* <small>L.R. Cox, 1964</small> †
::* dzimta: *Ramonalinidae* <small>Yancey, M.A. Wilson & Mione, 2009</small> †
:* virsdzimta: *Prokopievskioidea* <small>H. E. Vokes, 1967</small> †
::* dzimta: *Anadontellidae* <small>Silantiev, 201</small> †
::* dzimta: *Naiaditidae* <small>Scarlato & Starobogatov, 1979</small> †
::* dzimta: *Prokopievskiidae'' H.E. Vokes, 1967 †

(†) - izmirušu organismu grupa.

## Atsauces